CELEX: 32013R0427
Language: lt
Date: 2013-05-08 00:00:00
Title: 2013 m. gegužės 8 d. Komisijos įgyvendinimo reglamentas (ES) Nr. 427/2013 dėl leidimo naudoti Saccharomyces cerevisiae (NCYC R646) gaminamą selenometioniną kaip visų rūšių gyvūnų pašarų priedą, ir kuriuo iš dalies keičiamos reglamentų (EB) Nr. 1750/2006, (EB) Nr. 634/2007 ir (EB) Nr. 900/2009 nuostatos dėl didžiausio selenizuotų mielių kiekio kaip priedo  Tekstas svarbus EEE

9.5.2013   
            
            
               LT
            
            
               Europos Sąjungos oficialusis leidinys
            
            
               L 127/20
            
         KOMISIJOS ĮGYVENDINIMO REGLAMENTAS (ES) Nr. 427/2013
   2013 m. gegužės 8 d.
   dėl leidimo naudoti Saccharomyces cerevisiae (NCYC R646) gaminamą selenometioniną kaip visų rūšių gyvūnų pašarų priedą, ir kuriuo iš dalies keičiamos reglamentų (EB) Nr. 1750/2006, (EB) Nr. 634/2007 ir (EB) Nr. 900/2009 nuostatos dėl didžiausio selenizuotų mielių kiekio kaip priedo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti Saccharomyces cerevisiae (NCYC R646) gaminamą selenometioniną. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti Saccharomyces cerevisiae (NCYC R646) gaminamą selenometioniną – seleno organinį junginį – kaip visų rūšių gyvūnams skirtą pašarų priedą, priskirtiną prie priedų kategorijos „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2012 m. birželio 15 d. nuomonėje (2) padarė išvadą, kad siūlomomis naudojimo sąlygomis Saccharomyces cerevisiae (NCYC R646) gaminamas selenometioninas neturi nepageidaujamo poveikio gyvūnų sveikatai, žmonių sveikatai ar aplinkai ir kad naudojamas šis preparatas gali būti veiksmingas seleno šaltinis visų rūšių gyvūnams. Tarnyba nemano, kad reikėtų nustatyti konkrečius stebėjimo po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               atlikus Saccharomyces cerevisiae (NCYC R646) gaminamo selenometionino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede;
            
         
               (6)
            
            
               Tarnyba minėtoje nuomonėje pakartojo rekomendaciją, pateiktą 2011 m. kovo 15 d. nuomonėje (3), dėl naudotojų saugos apriboti didžiausią selenizuotų mielių – organinio seleno junginio – kaip priedo kiekį iki 0,2 mg Se/kg visaverčio pašaro. Selenizuotas mieles jau leista naudoti Komisijos reglamentais (EB) Nr. 1750/2006 (4), (EB) Nr. 634/2007 (5) ir (EB) Nr. 900/2009 (6). Todėl šiuos leidimus reikėtų iš dalies pakeisti, kad jie būtų suderinti su šio reglamento priedu. Jeigu į pašarą taip pat pridedama neorganinių seleno junginių, organinio seleno kaip priedo kiekis neturėtų viršyti 0,2 mg/kg visaverčio pašaro;
            
         
               (7)
            
            
               kadangi dėl tolesnio selenizuotų mielių naudojimo kaip pašarų priedo, jeigu jų pridedama daugiau kaip 0,20 mg/kg visaverčio pašaro, gali kilti pavojus žmonių sveikatai, reikėtų nutraukti pašarinių žaliavų ir kombinuotųjų pašarų, kuriuose selenizuotų mielių kiekis yra didesnis, naudojimą. Tačiau dėl praktinių priežasčių turėtų būti nustatytas ribotas pereinamasis laikotarpis, kad suinteresuotieji subjektai galėtų prisitaikyti prie naujų reikalavimų;
            
         
               (8)
            
            
               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Reglamento (EB) Nr. 1750/2006 priedo 9 skilties 3b8.10 eilutės tekstas pakeičiamas taip:
   
               „1.
            
            
               Priedas maišomas su pašarais kaip premiksas.
            
         
               2.
            
            
               Naudotojų sauga: tvarkant produktą reikia dėvėti kvėpavimo takų apsaugos priemones, apsauginius akinius ir pirštines.
            
         
               3.
            
            
               Didžiausias organinio seleno kiekis kaip priedo: 0,20 mg Se/kg visaverčio pašaro, kurio drėgnis yra 12 %.“
            
         3 straipsnis
   Reglamento (EB) Nr. 634/2007 priedo 9 skilties 3b8.11 eilutės tekstas pakeičiamas taip:
   
               „1.
            
            
               Priedas maišomas su pašarais kaip premiksas.
            
         
               2.
            
            
               Naudotojų sauga: tvarkant produktą reikia dėvėti kvėpavimo takų apsaugos priemones, apsauginius akinius ir pirštines.
            
         
               3.
            
            
               Didžiausias organinio seleno kiekis kaip priedo: 0,20 mg Se/kg visaverčio pašaro, kurio drėgnis yra 12 %.“
            
         4 straipsnis
   Reglamento (EB) Nr. 900/2009 priedo 9 skilties 3b8.12 eilutės tekstas pakeičiamas taip:
   
               „1.
            
            
               Priedas maišomas su pašarais kaip premiksas.
            
         
               2.
            
            
               Naudotojų sauga: tvarkant produktą reikia dėvėti kvėpavimo takų apsaugos priemones, apsauginius akinius ir pirštines.
            
         
               3.
            
            
               Didžiausias organinio seleno kiekis kaip priedo: 0,20 mg Se/kg visaverčio pašaro, kurio drėgnis yra 12 %.“
            
         5 straipsnis
   Pašarų, kurių sudėtyje yra selenizuotų mielių, gamyba taikant galiojančius didžiausio kiekio reikalavimus, nustatytus reglamentuose (EB) Nr. 1750/2006, (EB) Nr. 634/2007 ir (EB) Nr. 900/2009, turi būti pakeista, kad atitiktų naujus didžiausio kiekio reikalavimus kuo greičiau ir vėliausiai iki 2013 m. liepos 28 d. Pašarai, kurių sudėtyje yra selenizuotų mielių, kurių didžiausias kiekis atitinka kiekį, nustatytą reglamentuose (EB) Nr. 1750/2006, (EB) Nr. 634/2007 ir (EB) Nr. 900/2009, gali būti naudojami, kol pasibaigs jų atsargos.
   6 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2012 m.), 10(7):2778.
   
      (3)  EMST leidinys (2011 m.), 9(4):2110.
   
      (4)  OL L 330, 2006 11 28, p. 9.
   
      (5)  OL L 146, 2007 6 8, p. 14.
   
      (6)  OL L 256, 2009 9 29, p. 12.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Didžiausias elemento (Se) kiekis mg viename visaverčio pašaro, kurio drėgnis 12 %, kg
               
            
                  
                     Maistinių priedų kategorija. Funkcinė grupė: mikroelementų junginiai
                  
               
            
                  3b813
               
               
                  —
               
               
                  
                     Saccharomyces cerevisiae (NCYC R646) gaminamas selenometioninas
                  (Inaktyvuotos selenizuotos mielės)
               
               
                  
                               
                           
                           
                              
                                 Priedo apibūdinimas
                              
                              Organinio seleno preparatas:
                              
                                           
                                       
                                       
                                          Seleno kiekis: 1 000–2 650 mg Se/kg
                                       
                                    
                                           
                                       
                                       
                                          Organinis selenas > 98 % bendro seleno kiekio
                                       
                                    
                                           
                                       
                                       
                                          Selenometioninas > 70 % bendro seleno kiekio
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              
                                 Saccharomyces cerevisiae (NCYC R646) gaminamas selenometioninas
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Selenometionino nustatymas pašarų priede:
                                          didelio slėgio skysčių chromatografija ir didelės skyros indukcinė plazmos masių spektrometrija po trigubo proteolitinio skaidymo.
                                       
                                    
                                           
                                       
                                       
                                          Suminio selenometionino nustatymas pašarų priede:
                                          didelės skyros indukcinė plazmos masių spektrometrija (ICPMS) po skaidymo mikrobangomis naudojant HNO3/H2O2.
                                       
                                    
                                           
                                       
                                       
                                          Suminio selenometionino nustatymas pašarų priede:
                                          atomų sugėrimo spektrometrija sudarant hidridą (HGAAS) po skaidymo mikrobangomis naudojant HNO3/H2O2 (EN 16159:2012).
                                       
                                    
                        
               
                  Visos rūšys
               
               
                  —
               
               
                   
               
               
                  0,50 (iš viso)
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              Naudotojų sauga: tvarkant produktą reikia dėvėti kvėpavimo takų apsaugos priemones, apsauginius akinius ir pirštines.
                           
                        
                              3.
                           
                           
                              Didžiausias organinio seleno kiekis kaip priedo:
                              0,20 mg Se/kg visaverčio pašaro, kurio drėgnis yra 12 %.
                           
                        
               
                  2023 m. gegužės 29 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.